Μαργαρίτα της Πρωσίας

Η Μαργαρίτα (γερμ. Margarethe von Preußen, 22 Απριλίου 1872 - 22 Ιανουαρίου 1954) του Οίκου του Χονετσόλλερν ήταν πριγκίπισσα της Πρωσίας και μετέπειτα λανδγραβίνη της Έσσης και βασίλισσα της Φινλανδίας.

Βιογραφία
Η Μαργαρίτα Βεατρίκη Θεοδώρα γεννήθηκε στις 22 Απριλίου 1872 στο Νέο Παλάτι του Πότσδαμ και ήταν το όγδοο παιδί και η τέταρτη κόρη του Φρειδερίκου της Πρωσίας και της Βικτωρίας, Βασιλικής Πριγκίπισσας του Ηνωμένου Βασιλείου, και εγγονή της Βικτωρίας του Ηνωμένου Βασιλείου. Ανάδοχοι της ήταν η Μαργαρίτα, Διάδοχος Πριγκίπισσα της Ιταλίας, και ο Πέτρος Β΄ της Βραζιλίας. Εξαιτίας των σγουρών και πυκνών μαλλιών που είχε όταν ήταν μωρό, την αποκαλούσαν Μόσσυ (αγγλ. mossy= βρυώδης). 

Το 1888 ο πατέρας της έγινε αυτοκράτορας της Γερμανίας ως Φρειδερίκος Γ΄, αλλά πέθανε μετά από 99 ημέρες στο θρόνο. Τον διαδέχθηκε ο μεγαλύτερος αδελφός της, Γουλιέλμος Β΄.

Η Μαργαρίτα αρχικά ερωτεύθηκε το Μαξιμιλιανό της Βάδης.Petropoulos, Royals and the Reich, p. 35 Όταν αυτός δεν ανταποκρίθηκε στην αγάπη της, τότε πρόσεξε το Φρειδερίκο Κάρολο της Έσσης, μελλοντικό επικεφαλής της δυναστείας της Έσσης-Κάσσελ και μελλοντικό εκλεγμένο βασιλιά της Φινλανδίας. Ο γάμος τους έγινε στις 25 Ιανουαρίου 1893 στο Βασιλικό Παλάτι του Βερολίνου, ημέρα που οι γονείς της θα γιόρταζαν την 35η επέτειο του γάμου τους.Pakula, An Uncommon Woman, p. 557 Απέκτησαν έξι γιους.

Απεβίωσε στις 22 Ιανουαρίου 1954 στο Παλάτι Φρήντριχσχοφ, στο Κρόνμπεργκ ιμ Τάουνους, σε ηλικία 81 ετών. Είναι θαμμένη στο Φρήντριχσχοφ.

 Οικογένεια 
Απέκτησε έξι παιδιά:

Φρειδερίκος Γουλιέλμος Σιγισμόνδος Βίκτωρ (1893 - 1916), πέθανε κατά τον Α΄ Παγκόσμιο Πόλεμο, στην εκστρατεία της Δοβρουτσάς. 
Μαξιμιλιανός Φρειδερίκος Γουλιέλμος Γεώργιος (1894 - 1914), πέθανε κατά τον Α΄ Παγκόσμιο Πόλεμο, στη μάχη της Φλάνδρας. 
Φίλιππος (1896 - 1980), παντρεύτηκε τη Ματθίλδη της Σαβοΐας, απέκτησαν 4 παιδιά.
Βόλφγκανγκ (1896 - 1989), δίδυμος του Φίλιππου, παντρεύτηκε τη Μαρία Αλεξάνδρα της Βάδης.
Χριστόφορος (1901 - 1943), παντρεύτηκε τη Σοφία της Ελλάδας και της Δανίας, απέκτησαν 5 παιδιά.
Ριχάρδος Γουλιέλμος Λεοπόλδος (1901 - 1969), δίδυμος του Χριστόφορου.

Τίτλοι
22 Απριλίου 1872 – 25 Ιανουαρίου 1893: Η Βασιλική Υψηλότητα Πριγκίπισσα Μαργαρίτα της Πρωσίας
25 Ιανουαρίου 1893 – 15 Μαρτίου 1925: Η Βασιλική Υψηλότητα Διάδοχος της Φιλανδίας, Πριγκίπισσα της Πρωσίας
9 Οκτωβρίου 1918 – 14 Δεκεμβρίου 1918: Η Μεγαλειότητα Η Βασίλισσα της Φινλανδίας και της Καρελίας, Δούκισσα του Ώλαντ, Μεγάλη Δούκισσα της Λαπωνίας
15 Μαρτίου 1925 – 28 Μαΐου 1940: Η Βασιλική Υψηλότητα Η Λανδγραβίνη της Έσσης
28 Μαΐου 1940 – 22 Ιανουαρίου 1954: Η Βασιλική Υψηλότητα Η Λανδγραβίνη Χήρα της Έσσης

Πρόγονοι

Παραπομπές

Van der Kiste, John. The Prussian Princesses, 2014

 Henri van Oene, Genealogy of the Royal Family of Prussia, 13 May 1998, 18 September 2011 
 Pakula, Hannah, An Uncommon Woman, Simon & Schuster, New York, 1995, 
 Petropoulos, Jonathan, Royals and the Reich, Oxford University Press, New York, 2006, 
 Van der Kiste, John, The Prussian Princesses: Sisters of Kaiser Wilhelm II, Fonthill, 2014

Κατηγορία:Οίκος των Χοεντσόλερν
Κατηγορία:Οίκος της Έσσης
Κατηγορία:Πρώσοι ευγενείς
Κατηγορία:Πριγκίπισσες της Πρωσίας
Κατηγορία:Πριγκίπισσες της Έσσης